Euroopa Liidu Teataja L 300 , 05/11/2002 Lk 0004 - 0005



Komisjoni määrus (EÜ) nr 1965/2002, 4. november 2002, millega muudetakse seoses 2002/2003. ja 2003/2004. turustusaastal oliivisektori ettevõtjate organisatsioonide tööprogrammide ühendusepoolse rahastamisega määrust (EÜ) nr 1334/2002, milles sätestatakse nõukogu määruse (EÜ) nr 1638/98 üksikasjalikud rakenduseeskirjad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 20. juuli 1998. aasta määrust (EÜ) nr 1638/98, millega muudetakse määrust nr 136/66/EMÜ õli- ja rasvaturu ühise korralduse kehtestamise kohta, [1] muudetud määrusega (EÜ) nr 1513/2001, [2] eriti selle artikli 4a lõike 3 esimese lõigu teist taanet, võttes arvesse nõukogu 14. oktoobri 2002. aasta määrust (EÜ) nr 1873/2002, millega määratakse kindlaks määruses (EÜ) nr 1638/98 sätestatud heakskiidetud tootjate organisatsioonide tööprogrammide ühendusepoolse rahastamise piirmäärad ning sätestatakse erand määrusest nr 136/66/EMÜ, [3] eriti selle artikli 3 teist lõiku, ning arvestades järgmist: (1) Määruse (EÜ) nr 1638/98 artiklis 4a sätestatud ühendusepoolseks rahastamiseks on komisjoni määruses (EÜ) nr 1334/2002 [4] sätestatud 2002/2003. ja 2003/2004. turustusaastaks oliivisektori ettevõtjate organisatsioonide ja nende tööprogrammide heakskiitmise eeskirjad. (2) Määruse (EÜ) nr 1873/2002 artiklis 2 on sätestatud ühenduse rahastamise piirmäärad määruse (EÜ) nr 1638/98 artiklis 4a nimetatud tegevuste osas. Komisjon peaks kehtestama ülemmäärad kõigi nelja tegevusvaldkonna jaoks, et soodustada ressursside tasakaalustatud jagunemist valdkondade vahel. (3) Määruse (EÜ) nr 1873/2002 artiklis 3 sätestatud lõppkuupäevad tuleks määrata selliselt, et need oleksid kooskõlas kava toimimise piirangutega. (4) Vastavalt tuleks muuta määrust (EÜ) nr 1334/2002. (5) Käesoleva määrusega ettenähtud meetmed on kooskõlas õli- ja rasvaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 1334/2002 muudetakse järgmiselt. 1. Lisatakse järgmine artikkel: "Artikkel 5a Ühendusepoolse rahastamise jaotamine 1. 2002/2003. ja 2003/2004. turustusaastal võib maksimaalse ühendusepoolse rahalise toetuse, mille võib määruse (EÜ) nr 1873/2002 artikli 2 alusel eraldada oliivisektori ettevõtjate organisatsioonidele toetuse saamise tingimustele vastavate tegevuste eest, liita igas liikmesriigis kõikide käesoleva määruse artiklis 5 osutud programmide osas. 2. Igas liikmesriigis suunatakse teatav miinimumprotsent kooskõlas määruse (EÜ) nr 1873/2002 artikliga 2 kindlaksmääratud ühendusepoolsest maksimaalsest rahalisest toetusest igale tegevusvaldkonnale järgmiselt: - oliiviõli- ja lauaoliivisektori turu järelevalve ja haldamine: 15 %, - oliivikasvatuse keskkonnamõju parandamine: 15 %, - oliiviõli ja lauaoliivide tootmiskvaliteedi parandamine: 15 %, - oliiviõli ja lauaoliivide jälgitavus, kvaliteedi sertifitseerimine ja kaitsmine: 10 %. 3. Kui kõikide liikmesriigis teatavas tegevusvaldkonnas heakskiidetud programmide jaoks vajalik ühendusepoolne rahaline toetus on väiksem kui lõikes 2 osutatud miinimumprotsent, eraldatakse kahe summa erinevus määruse nr 136/66/EMÜ artiklis 5 osutatud oliiviõli tootmistoetusena tingimusel, et määruse (EÜ) nr 1873/2002 artiklis 3 osutatud tingimus on täidetud." 2. Artiklis 11: a) lisatakse lõige 1a: "1a. Liikmesriigid teatavad komisjonile 28. veebruariks 2003 oma otsuse 2002/2003. ja 2003/2004. turustusaasta osas määruse (EÜ) nr 1873/2002 artiklis 3 sätestatud erandi kohta, mis on kehtestatud määruse nr 136/66/EMÜ artikli 20d lõikest 1."; b) lõige 2 asendatakse järgmisega: "2. Liikmesriigid teatavad komisjonile 30. juuniks 2003 oma otsuse 2002/2003. ja 2003/2004. turustusaasta osas määruse (EÜ) nr 1873/2002 artiklis 3 sätestatud erandi kohta, mis on kehtestatud määruse nr 136/66/EMÜ artikli 5 lõikest 9. Liikmesriigid saadavad enne 30. juunit 2003 komisjonile andmed oliivisektori heakskiidetud ettevõtjate organisatsioonide, tööprogrammide ja nende tunnusjoonte kohta (mis liigitatakse eespool artiklis 2 osutatud tootjate organisatsioonide liikide ja piirkondade kaupa) ning määruse (EÜ) nr 1638/98 artikli 4a lõike 1 alusel 2002/2003. ja 2003/2004. turustusaastal eraldamata rahalise toetuse kohta (mis liigitatakse tegevusvaldkonna kaupa)." Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolevat määrust kohaldatakse alates 1. novembrist 2002. Käesolev määrus on tervikuna siduv ja vahetult kohaldatav kõikides liikmesriikides. Brüssel, 4. november 2002 Komisjoni nimel komisjoni liige Franz Fischler [1] EÜT L 210, 28.7.1998, lk 32. [2] EÜT L 201, 26.7.2001, lk 4. [3] EÜT L 284, 22.10.2002, lk 1. [4] EÜT L 195, 24.7.2002, lk 16. --------------------------------------------------